smcproject/ml-wiki-sentences huggingface dataset:
"ഭദ്രകാളി അരുളി ചെയ്തു "ഹേ വേതാളി!
ദാരുകപുരത്ത് ചെന്നാൽ ഇരുപത്തി കോടി അസുരന്മാരെ നിനക്കു ഭക്ഷണമായി നൽകാം" ഇതു കേട്ട വേതാളി സമുദ്രത്തിൽ പോയികുളിച്ചു.
സുഗന്ധദ്രവ്യങ്ങൾ പൂശി, വനപുഷ്പങ്ങൾ ചൂടിയശേഷം  കണ്ഠേകാളിയേ കഴുത്തിലും സൈന്യത്തെ ചുമലിലും ഇരുത്തി ദാരുകപുരി ലക്ഷ്യമാക്കി നീങ്ങി.
കോടിക്കണക്കിന് വരുന്ന സൈന്യത്തോടോപ്പം വേതാളകണ്ഠമേറിയ ഭദ്രകാളി ദരുകപുരിയിലേക്ക് എഴുന്നള്ളുന്നത് വളരെ ഭീകരമായ ഒരു കാഴ്ച തന്നെയായിരുന്നു!
വള്ളി കുടിലിൽ ഒളിച്ചിരുന്ന മാതൃക്കൾ പട ഭേരിയുടെ ശബ്ദം കേട്ട് ഭദ്രകാളിയോടോപ്പം വന്നു.
അങ്ങനെ അവർ ഏഴുപേരും ചേർന്ന് സപ്തമാതൃക്കൾ എന്ന് സ്തുതിക്കപ്പെട്ടു!
കൊമ്പും മറ്റു വാദ്യങ്ങളും മുഴക്കി ദിഗ്ഗന്തങ്ങൾ നടുക്കികൊണ്ട് സൈന്യം ദാരുകപുരിയിൽ എത്തി ചേർന്നു.
കാതടപ്പിക്കുന്ന വിധത്തിൽ ഭദ്രകാളി അട്ടഹസിച്ചു.
ഇതുകേട്ട് തൻ്റെ ഭാര്യയുടെ കുചകുംഭങ്ങൾ പുണർന്ന് കിടന്ന ദാരുകൻ ഭൃത്യനോടയി കാര്യം തിരക്കി വരാൻ കല്പിച്ചു.
കോടിക്കണക്കിന് വരുന്ന സൈന്യത്തെയും അത്യതികം പ്രഭചൊരിയുന്ന പരമേശ്വരിയേയും കണ്ട ഭൃത്യൻ ഭയചകിതനായി.
ഭൃത്യനെ കണ്ട നന്ദിമഹാകാളൻ അവനെ പിടികൂടി.
ശേഷം ഭാരമേറിയ ഒരു മരത്തടി അവൻ്റെ തോളിൽ കെട്ടിവച്ചു.
തൻ്റെ പ്രാണനും കൊണ്ട് ഓടിയ ഭൃത്യൻ ദാരുകാണ് സമീപം തിരിച്ചെത്തി
അവൻ്റെ ദുർവിധികളെ കുറിച്ച് പറഞ്ഞ ശേഷം ദേവിയെയും സൈന്യത്തെയും വർണ്ണിക്കുന്നു, "പ്രഭോ!
അനേകകോടികൾ വരുന്ന ഭീകരസൈന്യം ദാരുകപുരി വളഞ്ഞിരിക്കുന്നു!
ആ ഭൂത സൈന്യത്തിന് നടുവിൽ ഞാൻ വർഷമേഘം കണക്കെ ശോഭിക്കുന്ന ഒരു ദിവ്യ ചൈതന്യത്തെ കണ്ടു.
ഖഡ്ഗം ചക്രം ഗദ ശൂലം ചാപം അസ്ത്രം മുദ്ഗരം തോമാരം ഇരുമ്പുലക്ക പാര തുടങ്ങിയ ആയുധങ്ങൾ ധരിച്ച് വേതാളിയുടെ കഴുത്തിൽ ഇരിക്കുകയാണത്.
സർപ്പങ്ങളെ പോലെയുള്ള തലമുടി നാലുപാടും പറക്കുന്നു!
ആയിരം ശരത്കാല സൂര്യന്മാർ ഉദിക്കുന്ന പ്രകാശത്തോടെ ആ ശക്തി പടക്കളത്തിൽ പ്രശോഭിക്കുന്നു!
ദൂതൻ്റെ വർണ്ണന കേട്ട അസുരചക്രവർത്തി തൻ്റെ എട്ട് മന്ത്രിമാരുടെയും നേതൃത്വത്തിൽ അസുരസൈന്യം ദേവിയോട് പോര് നയിക്കാൻ കല്പിച്ചു.
അങ്ങനെ കങ്കരൻ, കൃപാണൻ, ബാണൻ, സ്തൂണൻ, ജയന്ധനൻ, ധൂമ്രൻ, ധൂമ്രാക്ഷൻ, താമ്രൻ, എന്നീ ദാരുകമന്ത്രിമാർ ദേവിയോട് യുദ്ധത്തിനായി സൈന്യ സമേതം പടക്കളത്തിൽ എത്തി.
അസ്ത്ര-പ്രത്യസ്ത്ര വർഷത്താൽ ആകാശം മൂടപ്പെട്ടു.
വാൾ ശൂലം ഗദ എന്നീ ആയുധങ്ങൾ പരസ്പരം എടുത്തെറിഞ്ഞ് യുദ്ധം കൊടുമ്പിരി കൊണ്ടു.
ശവങ്ങൾ നാനാദിക്കിലും കുമിഞ്ഞ് കൂടി.
ഭൂതഗണങ്ങളും പിശാചുക്കളും അവ ഭക്ഷിച്ചു ഓടി നടന്നു.
വാക്ക് പറഞ്ഞത് പൊലെ തന്നെ ചണ്ഡിക ഇരുപതുകോടി അസുരന്മാരെ വേതളിക്ക് ഭക്ഷണത്തിനായി നിഗ്രഹിച്ചു.
പടക്കളത്തിൽ വേതാളി മൃതദേഹങ്ങളിൽ ആർത്തിപൂണ്ട് ഭക്ഷിച്ചു.
പ്രേതങ്ങൾ അസുരന്മാരുടെ തലയോടുകൾ കൊട്ടി നൃത്തം ചെയ്തു.
ഭദ്രകാളി തൻ്റെ ശൂലത്താൽ കങ്കരൻ്റെ കഴുത്തിൽ പ്രഹരിച്ചു.
തൽക്ഷണം അവൻ കാലനൂർ പൂകി.
കൃപാണനെ കൃപാണത്താൽ നിഗ്രഹിച്ചു.
ബാണനെ ബാണം കൊണ്ടും സ്തൂണനെ ഇരുമ്പുലക്ക കൊണ്ടും ജയന്ധനനെ മുദ്ഗരത്താലും ചക്രത്താൽ ധൂമ്രനെയും ധൂമ്രകേതുവിനാൽ ധൂമ്രാക്ഷനെയും താമ്രശല്യത്താൽ താമ്രാക്ഷനെയും ഭദ്രകാളി നിഗ്രഹിച്ചു.
തൻ്റെ തോഴിയാൽ എന്ന പോലെ വിജയശ്രീയാൽ ആലിംഗനം ചെയ്യപ്പെട്ട് ഭദ്രകാളി പോർക്കളത്തിൽ ശോഭിച്ചു!
ദേവ ഋഷി ഗന്ധർവ്വ യക്ഷ കിന്നരാദികൾ ഭദ്രകാളി ദാരുക യുദ്ധം കാണുവാൻ വെമ്പൽ കൊണ്ടു നിന്നു.
അവർ ഇഷ്‌ട ദേവതയായ ആദിമാതാവിനെ സ്തുതിച്ചു.
ദേവദികളുടെ സ്തുതിയിൽ പ്രീതയായ ഭദ്രകാളി അവക്ക് സർവ്വമംഗളങ്ങളും നൽകി അനുഗ്രഹിച്ചു.
ഭൂതപ്രേതപിശാചുക്കളുടെ കിലുകിലാരവത്താൽ മുഖരിതമായ പോർക്കളത്തെ തൻ്റെ ഞാണോലിയാൽ ചണ്ഡിക വിറപ്പിച്ചു.
ഉഗ്രട്ടഹസങ്ങളും ഭേരിയുടെ ശബ്ദവും കേട്ടു മന്ത്രിമാരുടെ മരണവൃത്തന്തം ഗ്രഹിച്ച ദാരുകൻ ദേവിയോട് യുദ്ധത്തിനായി പുറപ്പെടാൻ തീരുമാനിച്ചു.
യുദ്ധത്തിന് പോകുന്നതിനു മുമ്പ് ദാരുകൻ തൻ്റെ വരപ്രപ്തമായ മന്ത്രസിദ്ധികൾ മനോദരിക്ക് ഉപദേശിച്ചു എന്നിട്ട് അത് നിത്യവും ഉരുവിടാൻ പറഞ്ഞു.
കൂടാതെ ഗൃഹത്തിൽ വരുന്നവരെ ഉപചാരങ്ങളോടെ സ്വീകരിച്ച് പൂജിക്കാനും ദാരുകൻ മനോദരിയോട് പറയുക ഉണ്ടായി.
അങ്ങനെ വൻസൈന്യ ബലത്തോടെ ദാരുകാസുരൻ പടനിലത്തിൽ എത്തി.
അസുരൻ ഉഗ്രമായ ശബ്ദത്തിൽ ചണ്ഡികയോട് പറഞ്ഞു "ഹെ മഹാമൂഡേ! എൻ്റെ മന്ത്രിമാരെ കൊന്ന് നീ ഞെളിയുന്നോ? സ്ത്രീകൾക്ക് ആയോധനത്തിൽ പ്രാഗത്ഭ്യം ഉണ്ടെന്ന് തോന്നുന്നില്ല എന്നാൽ നിനക്ക് തെല്ല് ഉണ്ടെങ്കിൽ എന്നോട് പോരിന് വരിക നിൻ്റെ മൂക്കും ചെവിയും ഞാൻ ഇന്ന് മുറിച്ചു തരുന്നതാണ്."
ഇത്രയും പറഞ്ഞു ദാരുകൻ ദേവിക്കു മേൽ ശരവർഷം ചൊരിഞ്ഞു എന്നാല് ഭദ്രകാളി അതിനെ ഒക്കെയും ഖണ്ഡിച്ചു.
ഇരുമ്പുലക്കയും പാരയും മറ്റുമായി യുദ്ധം കൊടുമ്പിരി കൊണ്ടു.
തുടർന്ന് ദാരുകൻ ബ്രഹ്മദണ്ഡം പുറത്ത് എടുത്തതുകണ്ട ദേവഗണങ്ങൾ ബ്രഹ്മാവിനെ സ്തുതിച്ചു, തൽഫലമായി ബ്രഹ്മദണ്ഡത്തിൻ്റെ ശക്തി കുറഞ്ഞു.
ഭദ്രകാളി പോർക്കളത്തിൽ നിന്നു മാറി വിശ്രമിച്ചു.
ആ സമയം ശ്രീപാർവ്വതി പുത്രിയുടെ അടുത്തെത്തി പോർക്കളത്തിൽ നിന്നു മാറാനുള്ള കാരണം തിരക്കുന്നു,"മകളെ കാളി! നീയെന്താ പട നിലത്തിൽ നിന്ന് വിട്ട് നിൽക്കുന്നത്? ദാരുകാസുരൻ്റെ അന്ത്യത്തിനായുള്ള ഒരു സൂത്രം ഉപദേശിക്കാം അതുവരെ നീയിവിടെ തുടരുക!"
തുടർന്ന് ഗൗരി ഒരു ദരിദ്ര യാചകിയുടെ വേഷത്തിൽ മനോദരിയേ സമീപിച്ചു.
ആവശ്യമുള്ളത് എന്തും തരാം എന്ന് പറയുന്ന മനോദരിയോട് യാചകി പറയുന്നു, "ദേവീ ഞാൻ മോക്ഷം മാത്രം കാംഷിക്കുന്ന ഒരാളാണ്. അതിനാൽ അവിടുത്തെ കൈവശം ഉള്ള ആ ദിവ്യമന്ത്രങ്ങൾ എനിക്ക് നൽകുവാൻ കനിവുണ്ടകണം. നമ്മൾ രണ്ടുപേരും ചേർന്ന് ജപിച്ചാൽ മന്ത്രഫലം ഇരട്ടിക്കും. അങ്ങനെയെന്നാൽ അവിടുത്തെ ഭർത്താവിൻ്റെ വിജയം സുനിശ്ചതമാണ്."
ഗൗരിയുടെ മായയിൽ പെട്ട മനോദരി മന്ത്രം പാർവ്വതിക്ക് ഉപദേശിച്ചു.
ദേവി ഉടൻ ഭദ്രകാളിയുടെ അടുത്തെത്തി മന്ത്രങ്ങളെ ഭദ്രയ്ക്ക് ഉപദേശിച്ചു.
മന്ത്ര ശക്തിയാൽ ഉഗ്രയായി തീർന്ന ഭദ്രകാളി വീണ്ടും പോർക്കളത്തിൽ എത്തി.
ദാരുകാസുരൻ വേതാളിക്ക് മേൽ അസ്ത്രവർഷം ചൊരിഞ്ഞു.
എന്നാൽ ഭദ്രകാളി സർവ്വത്തിനെയും ഖണ്ഡിച്ചു.
ദേവി അസുരൻ്റെ തേരിനെയും തേരാളിയെയും നശിപ്പിച്ചു.
അസുരൻ ദേവിക്ക് മേൽ ബ്രഹ്മദണ്ഡം പ്രയോഗിച്ചു.
പക്ഷേ മന്ത്രസിദ്ധിയാൽ ഭദ്രയ്ക്ക് അത് ഏൽക്കുന്നില്ല.
ആ മഹായുദ്ധത്തനിടയിൽ ദാരുകൻ്റെ ബ്രഹ്മദണ്ഡം ഭൂമിയിൽ വീണു.
ഭദ്രകാളി അതെടുത്ത് ദാരുകനെ താഡിച്ചു.
അടിയേറ്റു വീണ അവൻ പാതാളത്തിൽ ചെന്ന് ഒളിച്ചു.
കോപം കൊണ്ട് ജ്വലിച്ച മഹാമായ നാലാഴിയുടെ നടുവിൽ നാവ വിരിച്ച് നിന്നു.
തൻ്റെ മുടികൊണ്ട് സൂര്യനെ മറച്ച് രാത്രിയുടെ അന്ധകാരം സൃഷ്ടിച്ചു.
രാത്രിയായി എന്ന് കരുതിയ ദാരുകൻ ഭൂമിയിൽ പ്രവേശിച്ച് ദേവിയുടെ നാവാകുന്ന പ്രതലത്തിൽ വന്ന് വിശ്രമിച്ചു.
ഭദ്രകാളി അവനെ നാവ് ചുരുട്ടി മുകളിലേക്ക് വലിച്ചെറിഞ്ഞ ശേഷം ത്രിശൂലത്തിൽ കോർത്തു.
ശൂലത്തിൽ കിടന്ന് ദാരുകാൻ ദേവിയോട് കൊല്ലരുതേ എന്ന് അപേക്ഷിച്ചു.
ദരുകനോട് ഭദ്രകാളിയ്ക്ക് കരുണ തോന്നുന്നു എന്നു കണ്ട ദേവമുനിഗണങ്ങൾ ഭദ്രയോട് പറഞ്ഞു, ഭവാത്മജയായ ഭദ്രകാളിയെ ഞങ്ങൾ കൈതൊഴുന്നു!
ഈരേഴു പതിനാല് ലോകത്തിനും അഭയമാകുന്ന പരമേശ്വരിയേ വണങ്ങുന്നു!
അമ്മേ!
ഖലമാനസൻ ആയ ഈ ദുഷ്ടനോട് അമ്മയ്ക്ക് കരുനതൊന്നരുതെ.
ഇവൻ ദേവമർമ്മത്തിന് ഭീഷണിയാണ്.
സ്ത്രീകളെ ഉപദ്രവിക്കുന്നവനും ദാസിവേല ചെയ്യിക്കുന്നവനും ആണ്.
മാതാക്കളെ ഓടിച്ചവനും അവിടുതെ ശരീരത്തിൽ അസ്ത്രങ്ങൾ എയ്തവനും ആണ്.
ഇവൻ്റെ ക്രൂര കൃത്യങ്ങൾക്ക് അറുതി വരുത്താൻ വേണ്ടിയല്ലേ അവിടുന്ന് ഹരൻ്റെ ലാലാടനയനത്തിൽ നിന്നും സംഭൂതയായത്.
ഇവനോട് ദയ തോന്നിയാൽ ഹരന് കോപം ഉണ്ടാവില്ലേ?
ദയവായി ഇവനെ നിഗ്രഹിച്ച് സകല സൃഷ്ടിയേയും രക്ഷിക്കൂ ഭദ്രേ!
ഇത്രയും കേട്ട് അതി രൗദ്രയായി തീർന്ന ഭദ്രകാളി ദാരുകനേ ഭൂമിയിൽ മറിച്ചിട്ടു എന്നിട്ട് അവൻ്റെ മാറ് ത്രിശൂലം കൊണ്ട് കുത്തി പിളർത്തി.
ചീറ്റിയൊഴുകുന്ന രക്തം തൻ്റെ കപാലപാത്രത്തിൽ എടുത്ത് കുടിച്ചു.
മാറുപിളർന്ന് അവൻ്റെ ഹൃദയം ഭക്ഷിച്ചു.
കുടലറുത്ത് മാറിൽ ഹാരമായി ചാർത്തി.
ദാരുക ശിരസ്സ് വെട്ടി തൃക്കൈയ്യിൽ പിടിച്ചു.
എന്നിട്ടും തൻ്റെ ക്രോധം ശമിക്കാതെ ഭദ്രകാളി അഷ്ടദിക്കുകളെയും പ്രകമ്പനം കൊള്ളിച്ചു.
ഉഗ്രമായ അട്ടഹാസം പുറപ്പെടുവിച്ച് ദേവി പടനടുവിൽ അത്യുഗ്രയായി നിലകൊണ്ട
രൗദ്രോൽകടാകൃതി പൂണ്ട് നിൽകുന്ന ഭദ്രകാളിയെ കണ്ട് ദേവകൾ ഭയന്നോടി.
വേതാളി കണ്ഠമേറി ഭൂതഗണ-കൂളിസമൂഹ സേവ്യയായി ദേവീ അതി ഭീകരയായി സഞ്ചരിച്ചു കൊണ്ടിരിക്കുന്നു.
അങ്ങനെ കൈലാസത്തിനു സമീപം എത്തിയ ഭദ്രകാളിയുടെ ഉഗ്രത തിരിച്ചറിഞ്ഞ മഹാദേവൻ ഗണപതിയോടും നന്ദിയോടും ഗോപുരവാതില്ക്കൽ കുഞ്ഞുങ്ങളുടെ രൂപത്തിൽ ചെന്നു കൈകാലിട്ടടിച്ച് കരയുവാൻ പറഞ്ഞു.
അങ്ങനെ സംഹാരദുർഗയായി ഉഗ്രകോപതോടെ ആഞ്ഞടുക്കുന്ന ഭദ്രകാളി ദ്വാര കവാടത്തിൽ എത്തുന്ന മാത്രയിൽ ശിശുക്കളെ കണ്ടു മാതൃവാത്സല്യത്തിൻ്റെ തൻ്റെ ആലയമായി തീരുന്നു!
ഭദ്ര തൻ്റെ നാലു തൃക്കൈകളാൽ രണ്ടുശിശുക്കളെയും വാരിയെടുത്ത്  മാറോടണച്ചു ശാന്തയാകുന്നു.
ദാരുകനിഗ്രഹം കഴിഞ്ഞെത്തിയ ഭദ്രയെ ദേവാദിസർവ്വരും സ്തുതിക്കുന്നു.
ദേ
കാളീ പ്രസീദ കമനീയതനോ പ്രസീദ
ഭദ്രേ പ്രസീദ ഭവനേത്രഭവേ പ്രസീദ
മായേ പ്രസീദ മഹനീയതമേ പ്രസീദ
പാപോഹതസ്സകലദുഃഖദാരുകദൈത്യപാശ
സ്താപോ ഗതസ്സുരനരോരഗജീവഭാജാം
ലോപോ ന സമ്പ്രതി മഹീസുരധർമ്മവൃ ത്തേ
കോപോfധുനാ തവമുധാ ഭുവനൈകനാഥേ
കോപം ജഹീഹി ഭഗവത്യയി ഭദ്രകാളി
ശ്ലാഘന്തി കേ ന തവ ശത്രു ജയ പ്രയാസം
സാധിഷ്ഠയാ സകലകർമ്മസു സജ്ജനാനാ
മാധി സ്‌ത്വയാfപഗമിതോ വിമത പ്രമാഥാത്
യാ സൃ ജ്യത്യഖിലാൻ ലോകാൻ
യാ ച രക്ഷതി താനിമാൻ
യാ പുന സ്സംഹരത്യന്തെ
നമസ്തസ്യെ നമോ നമഃ
യസ്യാ ഉന്മീലിതെ നേത്രേ
ജഗദേ തത് പ്രകാശിതേ
തിമീലിതെ തു നിശ്ചേഷ്ടം
നമസ്തസ്യേ നമോ നമഃ
ബ്രഹ്മണ പ്രകൃതിം പ്രാഹുർ
യ്യാമേ വാമേയ വൈഭവാം
യതോ ഹി വിശ്വസ്യോത്പത്തിർ
ന്നമസ്തസ്യേ നമോ നമഃ
യസ്യാ വികൃതി രേവേരും
വസ്തുജാതം ചരാചരം
യത്രൈവ ലീയതെ സർവ്വം
യാ ദേവി ദേവഗന്ധർവ്വ
സിദ്ധവിധ്യാ ധരോരഗൈ
അന്യശ്ചാ സേവ്യതെ നിത്യം
യാ ദേവി സേവമാനാനാം
ജനാനാമ ഖിലാമയാൻ
അപാകരോതി കൃപയാ
യാ ദയാമൃത ദുഗ്ധാ-
ബ്ധിരർത്ഥി മന്ദാരവല്ലരീ
സൂര്യകോടി പ്രതാപായെ
യാ ഭവാനീതി മായേതി
ഭാർഗ്ഗവി ഭൈരവീതി ച
ഭാരതീതി ച ഗീതാസി
ചണ്ഡീതി ഭദ്രകളീതി
ചാമുണ്ഡാ ശാംഭാവീ തി ച
കണ്ഠേ കാളീതി ചാഖ്യാതാ
അന്തർബ്ബഹിശ്ച യാ ദേവീ
വിശ്വേഷാ മഭി വർത്ത തേ
അദ്വൈതം വസ്തു തത്ത്വം യാ
യയാ ലോകത്രയാ വാസി
ജനദ്രോഹീ ജനംഗമ
ദാരുകോ ന്നി ഹതസംഖ്യേ
ദേവോ രഗ മനുഷ്യാണാം
സ്വർഗ്ഗ പാതാള ഭുഭുജാം
യോഗക്ഷേമാർത്ഥ മാസീദ്യാ
ദേവാരിവംശ കാന്താര
വിപ്ലോഷായ ബിഭർത്തി യ
ഫാലാ ക്ഷി കുണ്ഡെ ദഹതം
ദംഷ്ട്രാകരാള ദന്തോ ഷ്ട
അർക്ക ചന്ദ്രാഗ്നി ലോചനം
യാ വഹത്യാനനാം ഭോജം
ഗണ്ഡാവലംബി വേതണ്ഡ
കുണ്ഡലം മുണ്ഡദാമവത്
യദ്വാ പുശ്ചണ്ഡികേചണ്ഡം
അസുരാന്ത്ര ഗുണശ്രേണി
ഭൂഷണം വൈരി ഭീഷണം
യദ്ഗാത്രം യശസാമ്പാത്രം
യസ്യ ധൃതഗദശൂല
ചക്ര ചാപശരാദയ
സന്തി ഷോഡശദോർദ്ധണ്ഡാ
ശൂലകൃത്തം ഗളദ്രക്തം
ദാരുക സ്യ ബൃഹച്ചിര
യാ ബിഭർത്തി കരാഗ്രേണ
യദ്വപു ശ്യാമളം ശുഭ്ര-
കപാലസ്രഗലംകൃതം
സവലാകാ ഭ്ര സങ്കാശം
ഭദ്രകാളി മഹാദേവി
ഭദ്രദേ രുദ്രനന്ദിനി
യാ ന സ്സന്ത്രായസ്സേ നിത്യം
ദേവന്മാരുടെ സ്തുതിയിൽ സംപ്രീതയായ ഭദ്രകാളി അവരെ അനുഗ്രഹിച്ചു.
ശേഷം ചണ്ഡിക മാതാപിതാക്കളെ മുറപോലെ നമസ്കരിച്ചു.
ജനനോദ്യേശം പൂർത്തിയാക്കി തിരിച്ചെത്തിയ പുത്രിയെ കണ്ട് ശിവപാർവ്വതിമാർ അതിയായി സന്തോഷിച്ചു.
അവർ ഭദ്രകാളിയോടായി പറഞ്ഞു, "സർവ്വ ലോകത്തിനും ഭദ്രം നൽകി നീ ചിരകാലം വാഴുക. അധർമ്മികളെ നിഗ്രഹിക്കുവാൻ നിത്യവും ജാഗരൂകയായി നിലകൊള്ളുക! ബ്രാഹ്മണക്ഷത്രിയവൈശ്യശൂദ്രദികളാൽ സദാ സേവ്യയായി നിത്യവും കുടികൊള്ളുക. ബ്രാഹ്മണർ നിവേദിക്കുന്ന മധുക്ഷീരാദികൾ സ്വീകരിക്കുക. മറ്റ് ജാതികൾ നൽകുന്ന പായാസാദികളും ഭേദമേദും കൂടാതെ സ്വീകരിക്കണം. സർവതിനും അഭയമായി ഐശ്വര്യം ചൊരിഞ്ഞ് വസിക്കുക ഭദ്രേ!"
ഇത്രയും കേട്ട ശേഷം ഭദ്ര ശിവനോട് ചോദിച്ചു, "പിതാവേ സ്ത്രീയെന്നു പറഞ്ഞ് എന്നെ കളിയാക്കിയാലോ?"
ശംഭു പറഞ്ഞു, "നിന്നെ കളിയാക്കുന്നവർ കുലത്തോടെ മുടിയും.
എല്ലാ മനുഷ്യരും നിന്നെ പരദേവതയാക്കും.
പാൽ മധു ചോറു പായസം ഗുളം എന്നിവ നിവേദിച്ച് നിന്നെ അവർ ആരാധിക്കും.
നിൻ്റെ ചരിതവും പാട്ടും സ്തോത്രങ്ങളും ചെയ്യുന്നവർക്ക് സർവ്വ മംഗളങ്ങളും ഉണ്ടാകും.
മദ്യവും മാംസവും നിവേദിച്ചും നിന്നെ ആരാധിക്കുന്നവർക്ക് സർവ്വ വിധ ഐശ്വര്യങ്ങളും നൽകണം ഉത്സവാദികളാലും മറ്റും നിൻ്റെ വിശേഷ ദിവസങ്ങളെ അവർ കൊണ്ടാടും ദാരുകശിരസ്സു കൈയ്യിൽ പിടിച്ച രൂപത്തിൽ നിന്നെ ആരദിക്കുന്നവർക്ക് നിൻ്റെ പ്രീതി ഉണ്ടാകും.
ശരണ്യരായ നിൻ്റെ ഭക്തർ സന്താനസമ്പത്തോടെ നൂറു സംവത്സരങ്ങളോളം ജീവിച്ചിരിക്കും.
" കുണ്ടാമൂഴിയമ്മ
അവളാണ് ആ ദാരുകനാശിനിയായ മഹാത്രിപുര.
ചണ്ഡവീര്യമെഴുന്ന ചണ്ഡിക!
ആദിപരാശക്തിയായ മഹേശ്വരി!
അവളാണ്....
ലോകമംഗളം നൽകുന്ന ഭദ്രകാളി!
ഇപ്രകാരംരംരംരം സുതീക്ഷണ മഹർഷി ഭദ്രകാളി ചരിതം ചന്ദ്രസേന മഹാരാജാവിനെ പറഞ്ഞു കേൾപ്പിച്ചു
ഈ പരാശക്തി പൂർണ്ണ ചൈതന്യത്തോടെ കൊടുങ്ങല്ലൂർ കാവിൽ വിളങ്ങുന്നു എന്നാണ് വിശ്വാസം.
കേരളത്തിലെ എല്ലാ കാളി ക്ഷേത്രങ്ങൾക്കും മാതൃസ്ഥാനമായി കണക്കാക്കുന്നത് കൊടുങ്ങല്ലൂർ കാവാണ്.
ഇതിനാലാണത്രെ ഉത്സവകാലങ്ങളിൽ ദേവിയെ കൊടുങ്ങല്ലൂരിൽ നിന്നും പാടി ആവാഹിക്കുന്നത്!
പൂജാക്രമം
ത്രികാലപൂജ പതിവില്ല.
ദിവസവും വൈകീട്ട് 4 30ന് നടതുറക്കുന്നു ; വൈകിട്ട് 6 30ന്  ദീപാരാധന ; 7 ന് പൂജ തുടർന്ന് നട  അടയ്ക്കുന്നു.
തിരുമുടി പ്രതിഷ്ഠയായതിനാൽ നിർമ്മാല്യം മാറ്റിയതിനു ശേഷമേ നടയടക്കുകയൊള്ളു.
എല്ലാ ചൊവാഴ്ചയും രാഹുകാലസമയത് (3 നുമേൽ 4 30 നകം) നാരങ്ങാവിളക്കും രാഹുർദോഷനിവാരണവും നടക്കുന്നു.
ആയില്യം നാളിൽ രാവിലെ  നാഗർക്കു ആയില്യ പൂജയും പൗർണമി നാളിൽ വൈകിട്ട് 5 ന് ഐശ്വര്യപൂജയുമുണ്ട്.
എല്ലാ മലയാള മാസം ഒന്നാം തീയതി രാവിലെ ഗണപതിഹോമവും 7 30 നും വൈകീട്ട് 5 30 നും സമൂഹപൊങ്കാലയും ഉണ്ട്
കാളിയൂട്ടും ദിക്കുബലിയും കാളിയൂട്ട് മഹോത്സവം
എല്ലാ വർഷവും കുംഭമാസത്തിലെ പൂരം നാളിലാണ് ഉത്സവം കൊടിയേറുന്നത്.
ഉത്സവം 8 ദിവസം നീണ്ടുനിൽക്കുന്നു .
കുണ്ടാമൂഴി ദേവിയുടെ കളംകാവൽ
ഒന്നാം ഉത്സവ ദിവസം രാത്രി തൃക്കൊടിയേറ്റിനുശേഷം തിരുമുടി പുറത്തെഴുന്നളിച്ചു പച്ചപ്പന്തലിൽ ഇരുത്തി ദേവിയെ കാപ്പുകെട്ടി പാടിക്കുടിയിരുത്തുന്നു.
ചെറിയ തിരുമുടിയാണ് പുറത്തെഴുന്നള്ളിക്കുന്നത്.
തോറ്റം പാട്ട് പാടി ദേവിയെ മൂലസ്ഥാനമായ കൊടുങ്ങല്ലൂരിൽനിന്നും  ആവാഹിച്ചു കുടിയിരുത്തുന്നു.
ദേവിയുടെ ഭർത്താവായ പാലകന്റെ ജനനം മുതലാണ് തോറ്റംപാട്ട് പാടുന്നത്.
ഓരോ ദിവസത്തെ ഉത്സവപൂജകളും ഈ ഭദ്രകാളി പാട്ടുമായി ബന്ധപെട്ടു കിടക്കുന്നു.
കാളിയൂട്ട് ഉത്സവനാളുകളിൽ പൊതുവെ 2 4 6 ഉത്സവദിവസങ്ങളിൽ രാത്രി കളംകാവൽ (തിരുമുടി ശിരസിൽ എടുത്ത് ചെണ്ടമേളത്തിന്റെ അകമ്പടിയോടെ ദേവി ദാരികനെ തിരയുന്നതിന്റെ ആവിഷ്കാരം) ഉണ്ടാവും.
വളരെയേറെ നേരം നീണ്ടു നിൽക്കുന്ന ഒരു ചടങ്ങാണിത്.
പല വിധ പുഷ്പ്പങ്ങളാലും പനിനീരിനാലും കൊണ്ടുള്ള അഭിഷേകത്തോടെയാണ് തിരുമുടി ഏന്തിയുള്ള ദേവിയുടെ (തിരുമുടി ശിരസ്സിൽ എടുത്തു കഴിഞ്ഞാൽ പൂജാരിയിൽ  സ്വയം ഭദ്രകാളി ആവേശിക്കുന്നതായി പറയുന്നു) ചുവടുകൾ.
കളംകാവലിന്റെ അവസാനം ദേവി ഭാവം ഉച്ചസ്ഥായിയിൽ എത്തുകയും തിരുമുടി ശിരസ്സിൽ നിന്ന് ഊരിമാറ്റുകയും ചെയ്യുന്നു (മുടി ചായുന്നു).
മൂന്നാം തിരുഉത്സവദിവസം തോറ്റം പാട്ടിൽ ദേവിയുടെ തൃക്കല്യാണം വർണ്ണിക്കുന്ന ഭാഗമായ മാലപ്പുറം പാട്ടു പാടുന്ന സമയം മാലവയ്പ്പ് എന്ന കർമ്മം നടക്കുന്നു.
രണ്ട് വലിയപുഷ്പഹാരങ്ങൾ ഘോഷയാത്രയായി ക്ഷേത്രത്തിൽ എത്തിച്ച് ത്രിക്കല്യാണം പാടുന്ന നേരം അവ തിരുമുടികളിൽ ചാർത്തി ദീപാരാധന നടത്തുന്നു, ഇതിനെയാണ് മാലവയ്പ്പ് എന്ന് പറയുന്നത്.
ഉത്സവദിവസങ്ങളിൽ പല സംഘങ്ങളുടെ നേതൃത്വത്തിൽ വിളക്കുകെട്ടുകൾ ചെണ്ടമേളത്തിന്റെയും മറ്റു കലാപരിപാടികളുടെയും അകമ്പടിയോടെ ക്ഷേത്രത്തിൽ എത്താറുണ്ട്.
പാലകൻ കൊല്ലപ്പെടുന്ന ഭാഗം വർണ്ണിക്കുന്ന പാട്ടു പാടുന്ന ദിവസം കൊന്ന് തോറ്റ് ദിവസം എന്നറിയപ്പെടുന്നു.
അന്നേദിവസം ഉച്ചപൂജക്ക് ശേഷം നട അടച്ചാൽ പാലകനെ ദേവി തോറ്റിയുണർത്തിയതിനു ശേഷം മാത്രമേ  തുറക്കുകയുള്ളു.
(പാട്ടോ മറ്റു കലാപരിപാടികൾ ഒന്നും അന്നേ  ദിവസം ഉച്ചപൂജക്ക് ശേഷം വെക്കാറില്ല).
വിളപ്പിൽശാല നല്ലിരുപ്പ് കളത്തിലെ കളംകാവൽ
ഉത്സവത്തിന്റെ ഏഴാം നാൾ രാവിലെ പാട്ടിൽ തന്റെ ഭർത്താവിനെ ചതിച്ചുകൊന്ന പാണ്ട്യരാജാവിനെ ദേവി വധിക്കുന്ന ഭാഗം പാടുമ്പോൾ പൊങ്കാല കലങ്ങളിൽ അഗ്നിപകരുന്നു.
അന്നേദിവസം ഉച്ചക്ക് ശേഷം തിരുമുടി മാതൃവൃക്ഷച്ചുവട്ടിൽ എഴുന്നളിച്ചു പൂജ നടത്തുന്നു.
വൈകീട്ട് കൊല്ലംകോണം ശ്രീ മണ്ണടി ഭഗവതി ക്ഷേത്രത്തിൽ നിന്ന് കുത്തിയോട്ടം താലപ്പൊലി ഘോഷയാത്ര ക്ഷേത്രത്തിലേക്ക് വരുകയും ക്ഷേത്രസന്നിധിയിൽ താലപ്പൊലി എന്നിവയോടൊപ്പമുള്ള കളങ്കാവലും ഉണ്ടാകും ശേഷം ഗുരുസിയും നടക്കുന്നു.
തൃക്കൊടിയിറക്കി തിരുമുടിയിൽ നിന്ന് കാപ്പഴിച്ചു ആറാട്ടിനുശേഷം അകത്തെഴുന്നള്ളിച്ചു പൂജയോടുകൂടി  ഉത്സവത്തിന് പരിസമാപ്തിയാകുന്നു.
(ദേവിയെ തിരിച്ചു കൊടുങ്ങലൂരിൽ കൊണ്ടാക്കുന്നു എന്നാണ് വിശ്വാസം) ദിക്കുബലി മഹോത്സവം
മൂന്നു വർഷത്തിലൊരിക്കൽ നടക്കുന്ന പതിനാലുദിവസം നീണ്ടു നിൽക്കുന്ന ദിക്കുബലി ഉത്സവത്തിൽ ദേവി  നിറപറയ്ക്കായി നാലുദിക്കിലേക്കും എഴുന്നള്ളുന്നു.
ദിക്കുബലി ഉത്സവനാളുകളിൽ തോറ്റംപാട്ട് കുറച്ചു കൂടി വിസ്തരിച്ചു പാടുന്നു (ഇവിടെ ദാരിക വധവും പരാമർശിക്കുന്നു).
അഞ്ചാം ദിവസം മാലവയ്പ്പും ഒൻപതാം ദിവസം കൊന്നുതോറ്റും പതിമൂന്നാം ദിവസം പൊങ്കാലയും വരുന്ന രീതിയിലാണ് പാട്ട് ക്രമീകരിച്ചിരിക്കുന്നത്.
ഓട്ടംതാലപ്പൊലി എന്നിവയോടൊപ്പമുള്ള കളംകാവൽ
നാല് ദിക്കുബലി കളങ്ങളിലേക്കും മൂന്ന് നല്ലിരുപ്പ് കളങ്ങളിലേക്കും തിരുമുടി എഴുന്നള്ളിക്കുന്നു.
ദിക്ക്ബലി,നല്ലിരുപ്പ് കഴിഞ്ഞെഴുന്നള്ളുന്ന ദേവിയെ ഭക്തജനങ്ങൾ നിറപറയും തട്ടപൂജയും ഒരുക്കി സ്വീകരിക്കുന്നു.
അലങ്കരിച്ചൊരുക്കിയ പച്ചപ്പന്തലിൽ ഇരുത്തിയാണ് നിറപറ പൂജ നടത്തുന്നത്.
അർധരാത്രിയാണ് ദേവി ദിക്കുബലി കളങ്ങളിലേക്കു പുറപ്പെടുന്നത്.
ഇതിനു മുന്നോടിയായി ഉച്ചബലി എന്ന കർമ്മം നടക്കുന്നു.
ദേവിയില്ലാത്തസമയം ക്ഷേത്രത്തിന്റെ കാവൽ ചുമതല അഷ്ടദിക്ക്പാലകൾക്കുനൽകുന്നതാണ് ഈ കർമ്മത്തിനാധാരം.
വലിയ കളം ഒരുക്കിയാണ് ഈ പൂജ നടക്കുനടക്ക
ദിക്കുബലിക്ക് ക്ഷേത്രത്തിൽ നിന്ന് പുറപ്പെട്ടാൽ തിരിച്ചു ദേവി ക്ഷേത്രത്തിൽ എഴുന്നള്ളാൻ 3 ദിവസംവരെ കഴിയും.
നല്ലിരുപ്പ്ദിക്കുബലി കളങ്ങളിൽ കളംകാവൽ ഉണ്ടാകും.
ശേഷം ദേവി ധ്യാനാവസ്ഥയിൽ ഇരിക്കുന്നു.
ഈ ധ്യാനത്തെയാണ് നല്ലിരുപ്പ് എന്ന് പറയുന്നത്.
എന്നാൽ തെക്ക് ദിക്കിൽ മാത്രം ദേവി നല്ലിരിക്കുന്നില്ല.
തെക്കുദിക്കിലെ ദിക്‌ബലിക്ക് ശേഷം നിറപറകൾ സ്വീകരിച്ച ദേവി നേരെ ക്ഷേത്രത്തിലേക്ക് വരുന്നു.
നിറപറകൾ സ്വീകരിച്ചു എത്തുന്ന ദിവസങ്ങളിൽ കളംകാവലൊടയാണ് ക്ഷേത്രത്തിൽ പ്രവേശിക്കുക.
തുടർന്നുള്ള പൂജാകാര്യങ്ങൾ കാളിയൂട്ട് ഉത്സവത്തിന്റേതു പോലെ തന്നെ ആണ്.
ദിക്‌ബലിക്കായി ക്ഷേത്രത്തിൽ നിന്ന് പുറപ്പെട്ടാൽ തിരിച്ചു ദേവി ക്ഷേത്രത്തിൽ എഴുന്നള്ളാൻ 3 ദിവസംവരെ കഴിയും.
എല്ലാ ഉത്സവങ്ങൾക്ക് ശേഷവും 7 ദിവസത്തേയ്ക്ക് ക്ഷേത്ര നട തുറക്കില്ല.
ഏഴാം ദിവസം ഗണപതി ഹോമം പ്രസാദശുദ്ധി എന്നിവയോടെ രാവിലെ നടതുറക്കുന്നു.
അന്നേദിവസം രാവിലെയും വൈകീട്ടും സമൂഹപൊങ്കാലയുണ്ടാവും.
മറ്റു വിശേഷ ദിവസങ്ങൾ കന്നിമാസത്തിലെ നവരാത്രി ; ദുർഗ്ഗാഷ്ടമി നാളിൽ പൂജവയ്ക്കുകയും ദശമി നാളിൽ പൂജയെടുപ്പോടുകൂടി വിദ്യാരംഭം കുറിക്കുവാനുള്ള ഒരുക്കങ്ങൾ നടത്തുന്നു.
മേടത്തിലെ വിഷു ചിങ്ങത്തിലെ തിരുവോണം തുലാമാസത്തിലെ ആയില്യം ചിങ്ങമാസത്തിലെ കൃഷ്ണപക്ഷ ചതുർത്ഥി അഥവാ വിനായക ചതുർഥിയ്ക്ക് നാളികേരം ഉടക്കലും അഷ്ടദ്രവ്യ മഹാഗണപതിഹോമവും നടത്താറുണ്ട്.
വർഷത്തിൽ ഒരിക്കൽ തന്ത്രിയുടെ കാർമികത്വത്തിൽ ഗുരുതിപൂജയും നടക്കുന്നു.
വൃശ്ചികത്തിലെ മണ്ഡലകാല നാളുകളിൽ ക്ഷേത്രത്തിലെ പൂജ ക്രമത്തിന് മാറ്റം വരുത്തുന്നു.
മണ്ഡല കാലങ്ങളിൽ രാവിലെയും വൈകീട്ടും രണ്ട് പൂജകൾ നടത്തുന്നു.
തൃക്കാർത്തിക നാളിൽ മൺചിരാതുകളും നിലവിളക്കുകളും തെളിയിക്കുന്നതോടൊപ്പമുള്ള അലങ്കാരദീപാരാധന വിശേഷമാണ്.
കുണ്ടാമൂഴി ശ്രീ ഭദ്രകാളി ദേവി ക്ഷേത്രം ചിത്രങ്ങൾ കുണ്ടാമൂഴി അമ്മയുടെ കളംകാവൽ കളംകാവൽ നിറപറ എഴുന്നള്ളത്തിൽ നിന്നും നാഗകേട്ട് കൊത്തിയ ശ്രീഭദ്രകാളി തിരുമുടി
കെ.എം. ചാണ്ടി ഇംഗ്ലീഷ് വിലാസം https://ml.wikipedia.org/wiki/K.
M._Chandy
കെ.പി.സി.സിയുടെ മുൻ പ്രസിഡൻറും കോൺഗ്രസ് (ഐ) നേതാവും മുൻ സംസ്ഥാന ഗവർണറുമായിരുന്നു കിഴക്കേയിൽ മാത്യു ചാണ്ടി എന്നറിയപ്പെടുന്ന കെ.എം. ചാണ്ടി (1921-1998) ജീവിതരേഖ
കോട്ടയം ജില്ലയിലെ പാലായിൽ മത്തായി ചാണ്ടി കിഴക്കയിലിന്റെയും മറിയാമ്മ വട്ടമറ്റം പിരിയമ്മാക്കലിന്റെയും മകനായി 1921 ആഗസ്റ്റ് 06-ന് ജനനം.
ചങ്ങനാശേരിയിലും തിരുവനന്തപുരത്തുമായി വിദ്യാഭ്യാസം പൂർത്തീകരിച്ചു.
കെ.പി.സി.സി. പ്രസിഡൻറ്
1978-ൽ കോൺഗ്രസ് പാർട്ടി കേരളത്തിൽ (എ) എ.കെ. ആൻ്റണി , (ഐ) ഇന്ദിര ഗാന്ധി എന്നിങ്ങനെ രണ്ട് വിഭാഗങ്ങളായി പിളർന്നപ്പോൾ 1978 മുതൽ 1982 വരെ (ഐ) വിഭാഗത്തിൻ്റെ പ്രസിഡൻറായിരുന്നു.
1980-ലെ ലോക്സഭ തിരഞ്ഞെടുപ്പിൽ കോട്ടയത്ത് നിന്ന് കോൺഗ്രസ് ടിക്കറ്റിൽ മത്സരിച്ചെങ്കിലും കേരള കോൺഗ്രസിലെ സ്കറിയ തോമസിനോട് പരാജയപ്പെട്ടു
പ്രധാന പദവികളിൽ 1946 സെക്രട്ടറി, മീനച്ചിൽ താലൂക്ക് കോൺഗ്രസ് കമ്മിറ്റി 1946-1947 അറസ്റ്റും ജയിൽവാസവും 1947, 1952-1954 തിരു-കൊച്ചി നിയമസഭാംഗം, ചീഫ് വിപ്പ് കോൺഗ്രസ് പാർട്ടി, ആദ്യ ആസൂത്രണ ബോർഡ് അംഗം 1948 കെ.പി.സി.സി അംഗം 1953-1957 കോട്ടയം ഡി.സി.സി. പ്രസിഡൻറ് 1963-1967 കെ.പി.സി.സി. ജനറൽ സെക്രട്ടറി 1963 എ.ഐ.സി.സി മെമ്പർ 1967-1972 ട്രഷറർ കെ.പി.സി.സി 1978-1982 കെ.പി.സി.സി. പ്രസിഡൻ്റ് 1982-1983 പുതുച്ചേരി ഗവർണർ 1983-1984 ഗുജറാത്ത് ഗവർണർ 1984-1989 മധ്യ പ്രദേശ് ഗവർണർ 1998 സെപ്റ്റബർ 07-ന് നിര്യാതനായി
സ്വകാര്യ ജീവിതം പാലാ കെ.എം. മാത്യു സഹോദരനാണ്.
കെ.എം. അനിൽ ഈ ലേഖനത്തിന്റെ വിഷയം വിക്കിപീഡിയയുടെ ശ്രദ്ധേയതനയം അനുസരിച്ച് ചോദ്യം ചെയ്യപ്പെട്ടിരിക്കുന്നു .
മലപ്പുറം ജില്ലയിലെ ചേലേമ്പ്രയിൽ കുളങ്ങര മഠം ശങ്കരൻ നമ്പീശൻ മാഷിനെയും ശ്രീദേവി ടീച്ചറുടെയും മകനായി ജനനം.
മലയാള ഭാഷയിലും സാഹിത്യത്തിലും ഭാഷാ ശാസ്ത്രത്തിലും ബിരുദാനന്തര ബിരുദം നേടിയിട്ടുണ്ട്.
കടങ്കഥ വാമൊഴിയും പ്രത്യയശാസ്ത്രവും മലയാളത്തിലെ കടങ്കഥകൾ മുൻനിർത്തിയുള്ള പഠനം എന്ന വിഷയത്തിൽ മഹാത്മാഗാന്ധി സർവ്വകലാശാലയിൽ നിന്ന് ഗവേഷണ ബിരുദം നേടി.
ആന്ധ്രപ്രദേശിലെ കുപ്പം ദ്രാവിഡ സർവ്വകലാശാലയിൽ ഫോക്‌ലോർ ആൻഡ് ട്രൈബൽ സ്റ്റഡീസ് വിഭാഗത്തിൽ അധ്യാപകനായിരുന്നു.
ഇപ്പോൾ കാലിക്കറ്റ് സർവകലാശാല മലയാള കേരള പഠന വിഭാഗത്തിൽ അധ്യാപകനാണ്.
കേരള ഫോക്ലോർ അക്കാദമി അംഗം എന്ന നിലയിൽ പ്രവർത്തിച്ചിട്ടുണ്ട്.
തുഞ്ചത്തെഴുത്തച്ഛൻ മലയാള സർവ്വകലാശാലയിൽ എഴുത്തച്ഛൻ പഠന സ്കൂൾ ഡയറക്ടറായി പ്രവർത്തിക്കുന്നു.
എൻ.വി കൃഷ്ണ വാരിയർ സ്മാരക ട്രസ്റ്റ് പുറത്തിറക്കുന്ന കവനകൗമുദി മാസികയുടെ എഡിറ്ററായിരുന്നു.
ഇടതുപക്ഷ സാംസ്കാരിക പ്രവർത്തകനും പ്രഭാഷകനും ആണ്.
കൃതികൾ :
ഫോക്‌ലോർ ജനുസ് സിദ്ധാന്തം രാഷ്ട്രീയം,
കടങ്കഥ സൗന്ദര്യവും സംസ്കാരവും,
നാടോടിക്കഥ ഉടലും ഉയിരും,
കടങ്കഥ ജനുസ്സും വ്യവഹാരവും,
നാട്ടറിവ് 1,2 വാല്യങ്ങൾ(എഡിറ്റർ),
ബഷീർ കണ്ടമ്പററി ഇന്ത്യൻ ലിറ്ററേച്ചർ (പ്രൊഫസർ ചാത്തനാത്ത് അച്യുതനുണ്ണി യുമായി ചേർന്ന് എഡിറ്റ് ചെയ്തത് ),
പഴഞ്ചൊല്ലിൽ പതിരുണ്ട് (കെ.ഇ.എന്നുമായി ചേർന്ന് എഴുതിയത്),
മതേതരം (ഡോ. ഉമർ തറമേലുമായി ചേർന്ന് എഡിറ്റ് ചെയ്തത് ),
അക്ഷരങ്ങളിലെ അന്തരീക്ഷം (സീതാറാമുമായി ചേർന്ന് നടത്തിയ തെലുങ്കു കവിതകളുടെ വിവർത്തനം),
പാശ്ചാത്യ സൗന്ദര്യശാസ്ത്രത്തിന്റെ പരിണാമം (കെ.മഞ്ജുവുമായി ചേർന്ന് നടത്തിയ വിവർത്തനം), പാന്ഥരും വഴിയമ്പലങ്ങളും .
പുരസ്കാരങ്ങൾ :
പാന്ഥരും വഴിയമ്പലങ്ങളും എന്ന കൃതിക്ക് കേരള സാഹിത്യ അക്കാദമി കുറ്റിപ്പുഴ എൻഡോവ്മെൻറ് പുരസ്കാരം 2018, സാഹിത്യനിരൂപണത്തിനുള്ള ശക്തി തായാട്ട് ശങ്കരൻ സാഹിത്യ പുരസ്കാരം എന്നിവ ലഭിച്ചിട്ടുണ്ട്.
ജീവിത പങ്കാളി : സോണിയ ഇ.
പ
മകൻ : ആബേൽ സാരംഗ് ↑ {{ cite web }} : | access-date= requires | url= ( help ) ; Check date values in: | accessdate= ( help ) ; External link in | website= ( help ) ; Missing or empty | url= ( help ) ↑ {{ cite web }} : | access-date= requires | url= ( help ) ; Check date values in: | accessdate= ( help ) ; External link in | title= and | website= ( help ) ; Missing or empty | url= ( help )
കെ.എം. ചാക്കോ ഇംഗ്ലീഷ് വിലാസം https://ml.wikipedia.org/wiki/K.
M._Chacko
കേരളത്തിലെ ഒരു കോൺഗ്രസ് പ്രവർത്തകനും രണ്ടാം നിയമസഭയിൽ പെരുമ്പാവൂർ മണ്ഡലത്തിൽ നിന്നുമുള്ള അംഗവുമായിരുന്നു കെ.എം. ചാക്കോ .1910 ഒക്‌ടോബർ 24 ന് ജനനം.
1983 ഏപ്രിൽ 10 ന് മരണം.
1954 മുതൽ 1956 വരെ ഇദ്ദേഹം തിരു-ക്കൊച്ചി നിയമസഭയിൽ കുന്നത്തുനാടിനെ പ്രതിനിധീകരിച്ചിരുന്നു.
ഒരു ഡോക്ടറായിരുന്ന കെ.എം. ചാക്കോ ആതുര ശുശ്രൂഷാരംഗത്തും സജീവമായിരുന്നു.
തിരഞ്ഞെടുപ്പ് ചരിത്രം ക്രമം വർഷം മണ്ഡലം വിജയിച്ച സ്ഥാനാർത്ഥി പാർട്ടി ലഭിച്ച വോട്ടുകൾ ഭൂരിപക്ഷം തൊട്ടടുത്ത സ്ഥാനാർത്ഥി പാർട്ടി വോട്ടുകൾ 1 1960 പെരുമ്പാവൂർ നിയമസഭാമണ്ഡലം കെ.എം. ചാക്കോ കോൺഗ്രസ് 31,718 5,800 പി. ഗോവിന്ദപിള്ള സി.പി.ഐ. 25,918 അവലംബം ↑ ↑
കെ.എം. കരിയപ്പ ഇംഗ്ലീഷ് വിലാസം https://ml.wikipedia.org/wiki/Kodandera_Madappa_Cariappa
ഇന്ത്യൻ കരസേനയുടെ ആദ്യത്തെ കമാണ്ടർ-ഇൻ-ചീഫ് ആയിരുന്നു ഫീൽഡ് മാർഷൽ കെ.എം. കരിയപ്പ അഥവാ കൊഡന്ദേര "കിപ്പർ" മാഡപ്പ കരിയപ്പ ([കൊടവ ഭാഷയിലും കന്നഡ ഭാഷയിലും: ಫೀಲ್ಡ್ ಮಾರ್ಷಲ್ ಕೊಡಂದೆರ ಮಾದಪ್ಪ ಕಾರಿಯಪ್ಪ (ಕಾರ್ಯಪ್ಪ)) OBE (28 January 1899 – 15 May 1993).
1947 ലെ ഇന്ത്യാ പാക് യുദ്ധത്തിൽ ഇന്ത്യൻ കരസേനയെ പടിഞ്ഞാറൻ യുദ്ധമുഖത്തേക്ക് നയിച്ചത് അദ്ദേഹമാണ്.
പരമോന്നത ഫീൽഡ് മാർഷൽ നേടിയ ഇന്ത്യൻ കരസേനയുടെ  രണ്ട് വ്യക്തികളിൽ ഒരാളാണ് അദ്ദേഹ(മറ്റേയാൾ ഫീൽഡ് മാർഷൽ സാം മനേകഷാ ).
1949 ൽ അദ്ദേഹം ഇന്ത്യൻ കരസേനയുടെ കമാണ്ടർ-ഇൻ-ചീഫ് ആയി സ്ഥാനമേറ്റു.
മൂന്ന് പതിറ്റാണ്ടോളം അദ്ദേഹം ഇന്ത്യൻ കരസേനയെസേവിച്ചു.
അവലംബം ↑ 'Field Marshal KM Cariappa' by Air Marshal KC Cariappa (retd), published by Niyogi Books,D-78, Okla Indl Area, Ph 1, New Delhi 110020, 1st published 2007, reprints: 2008, 2012; ISBN 978-81-89738-26-6 ↑ 'Field Marshal Cariappa, The Man who Touched the Sky' by Edel Weis, Published by Rupa Co, New Delhi 110002, Published in 2002, ISBN 81-7167-944-7 ↑ Indian military officers of five-star rank hold their rank for life, and are considered to be serving officers until their deaths.
കെ.എം. ഖലീൽ ഇംഗ്ലീഷ് വിലാസം https://ml.wikipedia.org/wiki/Khaleel_Chovva ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
കേരളത്തിലെ അറിയപ്പെടുന്ന പരിസ്ഥിതി പ്രവർത്തകനും പക്ഷി നിരീക്ഷകനും അധ്യാപകനുമാണ് ഖലീൽ ചൊവ്വ എന്ന പേരിൽ അറിയപ്പെടുന്ന ഡോ. കെ.എം. ഖലീൽ .
(Khaleel Chovva)
കണ്ണൂർ സർവ കലാശാലയുടെ പരിസ്ഥിതി പഠന കേന്ദ്രത്തിൻറെ ഡയറക്ടറായിരുന്നു.
ഇപ്പോൾ തളിപ്പറമ്പ് സർ സയ്യദ് കോളേജ് പ്രിൻസിപ്പാളാണ് കണ്ടലുകളെ പറ്റിയും പക്ഷികളെക്കുറിച്ചും പുസ്തകങ്ങൾ പ്രസിദ്ധീകരിച്ചിട്ടുണ്ട്.
വിവിധ ശാസ്ത്ര ജേണലുകളിൽ നിരവധി പ്രബന്ധങ്ങൾ പ്രസിദ്ധീകരിച്ചിട്ടുണ്ട്.
ഇദ്ദേഹത്തോടുള്ള ആദര സൂചകമായി, കണ്ണൂരിലെ ചെങ്കൽകുന്നുകളിൽ കണ്ടെത്തിയ പുതിയ സസ്യത്തിന് റൊട്ടാല ഖലീലിയാന എന്ന് നാമകരണം ചെയ്തു.
കേരള ശാസ്ത്രസാഹിത്യ പരിഷത്തിന്റെ കണ്ണൂർ ജില്ലാ പരിസര വിഷയ സമിതി ചെയർമാനായിരുന്നു.
ഓയിസ്ക ഇന്റർനാഷണൽ എന്ന സംഘടനയുടെ പരിസ്ഥിതിവിഭഗവുമായി ബന്ധപ്പെട്ട് പ്രവർത്തിക്കുന്ന ഇദ്ദേഹം അപൂർവ്വങ്ങളായ നിരവധി പക്ഷികളുടെ ചിത്രങ്ങളും എടുത്തിട്ടുണ്ട്.
കൃതികൾ നമ്മുടെ നാട്ടുപക്ഷികൾ അവലംബം ↑ ↑ http://economictimes.indiatimes.com/articleshow/18081362.cms ↑ ↑ ↑ ↑
കെ.എം. കോര
തിരുവിതാം കൂറിലും തിരുകൊച്ചിയിലും മന്ത്രിയായിരുന്ന കുട്ടനാടിൽ നിന്നുള്ള പൊതുപ്രവർത്തകനാണ് കെ.എം. കോര .
കുട്ടനാട് മാമ്പുഴക്കരി സ്വദേശിയായിരുന്ന കോര തിരുവിതാംകൂറിൽ പട്ടം താണുപിള്ള മന്ത്രിസഭയിൽ കൃഷി – ഭക്ഷ്യ വകുപ്പും തിരു–കൊച്ചിയിൽ സി.കേശവൻ മന്ത്രിസഭയിൽ ധന – ഭക്ഷ്യ വകുപ്പും കൈകാര്യം ചെയ്തു.
അധികാരസ്ഥാനങ്ങൾ 1937 ൽ ചങ്ങനാശേരിയിൽ നിന്ന് ശ്രീചിത്തിര സ്റ്റേറ്റ് കൗൺസിൽ അംഗം.
1948-1949 ചങ്ങനാശേരിയിൽ നിന്ന് തിരുവിതാംകൂർ നിയമസഭാംഗം 1952-1953 ചങ്ങനാശേരിയിൽ നിന്ന് തിരു–കൊച്ചി നിയമസഭാംഗം 1954-1956 മണിമലയിൽ നിന്ന് തിരു–കൊച്ചി നിയമസഭാംഗം അവലംബം
കെ.എം. ചുമ്മാർ ഇംഗ്ലീഷ് വിലാസം https://ml.wikipedia.org/wiki/K.
M._Chummar
സ്വാതന്ത്ര്യസമര സേനാനിയും​ ചരിത്രകാരനും​ കോൺഗ്രസ് നേതാവുമായിരുന്നു കെ.എം.ചുമ്മാർ (  15 മേയ് 1933 -  10 ഏപ്രിൽ 2021).
ഗ്രന്ഥശാല പ്രസ്ഥാനത്തിലും സജീവമായിരുന്നു.
രണ്ടുതവണ കേരള സാഹിത്യ അക്കാഡമി അംഗമായിരുന്നു.
വേഴാങ്ങാനം കാര്യങ്കലിൽ പരേതരായ കെ.സി.ചുമ്മാറിന്റെയും ഏലിയാമ്മയുടെയും മകനാണ്.
പ്രവിത്താനം സെന്റ് മൈക്കിൾസ് ഹൈസ്കൂളിൽ ഏറെക്കാലം അധ്യാപകനായിരുന്നു.
1988ൽ പെരിങ്ങുളം സ്‌കൂളിൽ നിന്ന്‌ ഹെഡ്മാസ്റ്ററായി വിരമിച്ചു.
1989 മുതൽ 1996 വരെ കെ.പി.സി.സി മെമ്പറായിയുന്നു.
എ.കെ. ആന്റണി , വയലാർ രവി എന്നിവർക്കൊപ്പം കെ.എസ്.യു, യൂത്ത് കോൺഗ്രസ് സംഘടനാ രംഗത്ത് പ്രവർത്തിച്ചു.
കോൺഗ്രസിന്റെ ചരിത്രവും പ്രത്യയശാസ്ത്രവും സംബന്ധിച്ച് സംസ്ഥാനമൊട്ടാകെ പഠന ക്ലാസുകൾ നടത്തിയിട്ടുണ്ട്.
1964ൽ സഹാധ്യാപികയായിരുന്ന പ്രവിത്താനം പ്ലാത്തോട്ടത്തിൽ അന്നക്കുട്ടിയെ വിവാഹം ചെയ്തു.
ഒരു വർഷം കഴിഞ്ഞപ്പോൾ അന്നക്കുട്ടി മരിച്ചതിനെത്തുടർന്ന് എടത്വ പറപ്പള്ളിൽ മറിയമ്മയെ വിവാഹം കഴിച്ചു.
മക്കൾ: തോമസുകുട്ടി, സജിമോൾ, സിബി, സുനിൽ.
കൃതികൾ ഇ.
എം.എസിന്റെ ഇസം സഖാവ് കൃഷ്ണപിള്ളയെ കടിച്ച പാമ്പ് ആര് ഇ.
എം.എസിനും മാർകിസ്റ്റ് പാർട്ടിക്കുമെതിരേ മാർകിസ്റ്റ് പാർട്ടിയും ആദർശ നിഷ്ഠയും കേരള കോൺഗ്രസ് എങ്ങോട്ട് കോൺഗ്രസ് കേരളത്തിൽ തത്വാധിഷ്ഠിത രാഷ്ട്രീയത്തിന്റെ മറുപുറം തിരുവിതാകൂർ സ്റ്റേറ്റ് കോൺഗ്രസ് അവലംബം ↑ https://www.manoramaonline.com/news/kerala/2021/04/10/km-chummar-passes-away.html
കെ.എ.പി. വിശ്വനാഥം ഗവണ്മെന്റ് മെഡിക്കൽ കോളേജ് ഇംഗ്ലീഷ് വിലാസം https://ml.wikipedia.org/wiki/K.
A.P._Viswanatham_Government_Medical_College
പ്രശസ്ത തമിഴ് പണ്ഡിതനായ കെഎപി വിശ്വനാഥത്തിന്റെ പേരിൽ 1997-ൽ തമിഴ്നാട്ടിൽ ആരംഭിച്ച മെഡിക്കൽ കോളേജാണ് കെഎപി വിശ്വനാഥം മെഡിക്കൽ കോളേജ് .
100 എംബിബിഎസ് ബിരുദ വിദ്യാർത്ഥികളെ ഉൾക്കൊള്ളാനുള്ള ശേഷിയോടെയാണ് ഇത് ആരംഭിച്ചത്.
2007 മുതൽ ബിരുദാനന്തര ബിരുദ കോഴ്സുകളും ആരംഭിച്ചു.